Կլադնո

Կլադնո (), քաղաք և ընդլայնված լիազորություններով համայնք Չեխիայի Միջինչեխական երկրամասում (պատմական Բոհեմիա մարզի կենտրոնական հատվածում), որի կազմի մեջ մտնող նույնանուն շրջանի վարչական կենտրոնն է։ Ընկած է Կլադնո լճի ափին, երկրի մայրաքաղաք Պրահայից մոտավորապես 25 կիլոմետր դեպի հյուսիս-արևմուտք։ Զբաղեցնում է 36,97 քառակուսի կիլոմետր տարածք։ Բնակչության թվաքանակը 2023 թվականի հունվարի 1-ի տվյալներով եղել է 68 436։ Չեխիայի արդյունաբերական կենտրոններից է։

Ժողովրդագրություն

Ստուգաբանություն
Քաղաքի անվանումն առաջացել է չեխերեն kláda՝ գերան բառից։ Հին չեխերենում kladno նշանակել է հասունացած անտառ, որտեղից գերաններ են ձեռք բերվել։

Պատմություն 

 1318 — Բնակավայրն առաջին անգամ հիշատակվել է պատմական փաստաթղթերում։ 
 1561 — Ստացել է քաղաքի կարգավիճակ, շուկայական առևտուր և տարեկան երկու տոնավաճառ կազմակերպելու իրավունք։
 1830 — Շարք է մտել երկաթուղին, որով փայտանյութ ու փայտածուխ է հասցվել Պրահա։
 1850 — Շահագործման է հանձնվել քարածխի առաջին հանքը, հինգ տարի անց՝ առաջին դոմնային վառարանը։
 1889 — Սկսել է գործել «Պոլդի» մետալուրգիական կոմբինատը, որը սոցիալիստական վարչակարգի օրոք վերանվանվել է (՝ «Ազգային պողպատաձուլական ձեռնարկությունների միավորում»)։

Արդյունաբերություն 
20-րդ դարավերջին «Պոլդի»-ն սնանկացման եզրին էր հասել, քաղաքի բնակչության շրջանում գործազրկությունն էլ հասել էր 11 տոկոսի։ Ձեռնարկված միջոցների շնորհիվ դրությունը շտկվել է։ 

Կլադնոյում գործող խոշոր ձեռնարկություններից են.
 LEGO — այդ ընկերության միակ գործարանն է, որ գտնվում է Դանիայի սահմաններից դուրս։
 Sagem — արտադրում է բջջային հեռախոսներ։
 Showa Aluminium — արտադրում է ավտոմեքենաների կոնդիցիոներներ։
 Մետալուրգիական ձեռնարկությունները կողմնորոշվել են անհատական պատվերների կատարման, փոքր խմբաքանակներով բարձրորակ արտադրանքի թողարկման ուղղությամբ (օրինակ՝ վիրաբուժական պողպատե գործիքներ, նավերի շարժիչների ու տուրբինների լիսեռներ և այլն)։

Անվանի անձինք 
 Հուգո Անտոն Ֆիշեր (1854-1916) — ամերիկացի բնանկարիչ
 Վյաչեսլավ Սուկ (1861-1933) — դիրիժոր
 Անտոն Չերմակ (1873-1933) — ամերիկյան քաղաքական գործիչ, Չիկագոյի քաղաքապետ (1931-1933).
 Զդենեկ Միլեր (1921-2011) — նկարիչ-անիմատոր
 Օտա Պավել (1930-1973) — արձակագիր, լրագրող
 Իրժի Դինստբիր (1941-2011) — քաղաքական գործիչ, Չեխոսլովակիայի արտաքին գործերի նախարար (1989-1992).
 Պետր Պիտգարտ (1941) — քաղաքական գործիչ, Չեխիայի Սենատի ղեկավար (1996-1998, 2000-2004).
 Վլաստիմիլ Հորտ (1944) — շախմատիստ, գրոսմայստեր
 Ֆրանտիշեկ Կաբեռլե (1951) — չեխ հոկեյիստ, աշխարհի չեմպիոն
 Յան Սուխոպարեկ (1969) — չեխ ֆուտբոլիստ
 Յարոմիր Յագր (1972) — չեխ հոկեյիստ, օլիմպիական չեմպիոն
 Յոզեֆ Կոշտյալեկ (1909 - 1971) — չեխ ֆուտբոլիստ, 1934 թ. աշխարհի առաջնության արծաթե մեդալակիր
 Ցիրիլ Բոուդա (1901 - 1984) — նկարիչ

Պատկերասրահ

Քույր քաղաքներ

Կլադնոյի քույր քաղաքներն են՝

, Բելվյու, Վաշինգտոնի նահանգ
, Վիտրի սյուր Սեն
, Աախեն

Ծանոթագրություններ

Արտաքին հղումներ 

Չեխիայի քաղաքներ
Չեխիայի բնակավայրեր
1318 թվականին հիմնադրված բնակավայրեր